 Sidoo kale waxaa muhiim ah in siyaasiyiinta dalku ay is xaq dhowraan isuna tanaasulaan mar walba iyo xilli walba laakiin waxaannu aragnaa in xildhibaano ka mid ah Baarlamaanka ay ku kaceen arrimo wax u dhimaya siyaasadda dalka iyagoo weliba adeegsanaya awood iyo fal-dembiyeedyo uu dhiig ku daatay xaruntii Baarlamaanka ee dalka Soomaaliya wax tallaabo ahina laga qaadin taasi waxay noqon kartaa wax aan u cuntamin shacabka Soomaaliyeed, Maxkamadda Sare ee dalka iyo Xafiiska Xeer Ilaahiyaha Guud ee dalka waxaan ka codsanaynaa inuu baaris qota dheer ku sameeyo dhibaatooyinkii ka dhacay Baarlamaanka gudihiisa shaqsi walba oo dembigeeda yeeshana sharciga si deg-deg ah loo horkeeno iyagoo lagu soo eedaynayo fal-dembiyeedyadii ay u geysteen xildhibaanadii kale ee ay dhiigooda ku daadiyeen xaruntii sharci dejinta dhexdeedii iyo makharuursi awood siyaasadeed. 